શહેરની મુખ્ય બજારોમાં ભુગર્ભ ગટર થયા પછી નવા રસ્તાઓ બનાવવામાં ન આવતા માગર્ની વચમાં મસમોટા ખાડાઓ પડી ગયા છે જેના લીધે મુખ્ય બજારોમાં કોઈ ખરીદી માટે આવતુ ન હોવાથી વેપાર-ધંધા પડી ભાગ્યા છે આથી મુખ્ય બજારોના વેપારીઓનો રોષ ચરમસીમાએ પહોંચી ગયો હતો નાની શેરીઓમાં પણ મસમોટા ખાડાઓ હોવાથી રાહદારીઓ પણ ભારે મુશ્કેલીનો સામનો કરી રહ્યા છે વેપારીઓ રસ્તા બાબતે પાલિકાના સત્તાધીશોને અનેકવાર રજૂઆત કરી હતી પરંતુ રાજકીય આગેવાનો પેટા ચૂંટણીને લઈ વ્યસ્ત હોવાથી વેપારીઓએ ‘ભાજપ-કોંગ્રેસ હાય હાય’ના સુત્રોચ્ચાર સાથે રેલી યોજી મામલતદારને આવેદનપત્ર પાઠવી આગામી ત્રણ દિવસમાં માર્ગનુ નવીનીકરણ કરવામાં નહી આવે તો ઉગ્ર આંદોલન કરવાની ચિમકી આપી હતી.